आसामनि अलिम्पियान गेलेगिरि शिव थापा हादोरारि सिनियर एलिट बक्सिं बादायलायनायाव  63  किलग्राम ( KG Category ) लिरथाइनि थाखोयाव गावनि बेरेखा गेलेगिरिखौ फेजेन्नानै सनानि बान्था आवग्रिनानै राज्योनि गेलेमु थिलिजों साफ्रोमबो राज्यो - राजानि थाखाय गोग्गानाय आरो गोजोननाय लाबोनो हाबाय ।हिमाचल प्रदेशनि बाद्दि मुलुग सोलोंसालियाव खुंफुं जालांनाय फाइनेल बादायलायनायाव गावनि बेरेखा गेलेगिरि आकाशखौ  4  -  1  पइन्टनि फारागथियाव फेजेन्नानै गावनि फार्से सन्मान लाखिनो हायो ।रायखांनो गोनां दि बृहस्पतिबार खालि जालांनाय फाइनेल बादायलायनायाव जाखांफुनाय गेलेगिरि आकाशा सोलो गोनांङै गेलेदोंमोन ब्लाबो आसामनि शिव थापाखौ फेजेननो हायाखैमोन ।